उत्तर― आत्माओं को अपने सब अच्छे कर्मों और सब बुरे कर्मों का ज्ञान हो ही नहीं सकता। यह अल्पज्ञ जीवात्मा का विषय नहीं, अपितु सर्वज्ञ परमात्मा का विषय है। अत: जीवात्मा को अपराधों का बोध नहीं हो सकता। वर्तमान काल के दु:ख और निर्धनता को देखकर पूर्वजन्म और पूर्वकृत पाप और अपराध का बोध करना चाहिए। अपराधी को यदि अपराध का बोध कराए बिना ही दण्ड दिया जाए तो वह अपराध के बोध से होने वाली मानसिक पीड़ा से बच जाएगा।